מרדכי גרנביץ'

מרדכי גרנביץ' (נולד ב-7 בדצמבר 1982) הוא מוזיקאי וזמר-יוצר ישראלי. נולד וגדל בפתח תקווה, הבכור משלושה ילדים. בבית הספר היסודי ובתקופת לימודיו בישיבה לצעירים של מרכז הרב החל לכתוב ולהלחין. בשנת תשס"ז הוציא את אלבום הסקיצות 'איה' יחד עם הראל טל שבו 15 רצועות. האלבום הוקלט ללא עיבודים והפקה מוזיקלית, ולא יצא לאור באופן מסודר. מאוחר יותר הפיק עבורו הזמר אברהם טל שניים משיריו, אך הם לא יצאו לאור באופן רשמי. עם זאת ניתן למצוא אותם ברשת. בשנת תשע"ו הוציא באמצעות פרויקט הדסטארט את הדיסק "כל החומות" יחד עם המפיק המוזיקלי דוד ליפשיץ ובהשתתפות הנגנים עמית יצחק, שרון פטרובר, גדי פוגאטש. באלבום מתארח ביני לנדאו בביצוע לשיר ידיד נפש. גרנביץ' מופיע במקומות מגוונים, מישיבות ואולפנות - ועד לפאבים ומועדונים תל אביביים. בסוכות 2016 הופיע בפסטיבל "קולות רבים" בנמל תל אביב, בהפקה בה לקחו חלק אמנים רבים, דתיים ושאינם דתיים, כחלק מאג'נדה של יצירת מרחב תרבות ושיח יהודי - ישראלי. כותב טור שבועי בעלון השבת שבתון. לאחר נישואיו לאילנה לבית זרביב התגורר בגוש קטיף. לאחר ההתנתקות עברו יחד עם הראל טל ומשפחות נוספות ליבנאל שבגליל התחתון. כעבור ארבע שנים התמקמו בקריית ארבע, וגרנביץ' ניהל את תלמוד התורה "אור יאיר" בסוסיא. גרנביץ' עוסק בתורת ברסלב. ומעביר הרצאות במקומות שונים במשנת רבי נחמן על פי זווית הראייה שלו. משנת תשע"ה התגורר בהרצליה פיתוח וכיום מתגורר ברעננה, לזוג שבעה ילדים. ביוני 2019 הוציא לאור באמצעות גיוס המונים בהדסטארט את "ספר האהבה והשיגעון" בהוצאת 'דברי שיר' ובו סיפורים אישיים שירים וטורי דעה. פרויקט הגיוס לספר זכה לשיתופים רבים של אנשים מגוונים שונים, מחרדים ממאה שערים ועד יוצאים בשאלה מפורסמים, דרך דתיים וחילוניים. בערב ההשקה של הספר שהתקיים ברוח זאת של חיבור, התארח המוזיקאי איל כהן. במאי 2023 הוציא את ספרו השני: "יחיד" (דני ספרים) העוסק בהיבטים היסטוריים ורעיוניים במשנת רבי נחמן מברסלב. הספר נכתב על פני כמה שנים והוא מקבץ בתוכו עיונים בתורת רבי נחמן, כמו גם קטעים ארכיוניים ומידע פנימי רב העוסק בליבת החוויה הברסלבית דרך סיפורים ומסורות. הספר זכה לעידוד והמלצות חמות הן מעולם המחקר והן מתוך העולם הברסלבי עצמו. עם צאתו לאור פורסמו בדף הפייסבוק של גרנביץ' תגובות שונות לספר, מזוויות מגוונות, מפרופסור צבי מרק, דרך הרב אלחנן ניר, ועד הרב שמעון שפירא מזקני חסידי ברסלב במאה שערים. מדיה וקבצים בנושא מרדכי גרנביץ' בוויקישיתוף מרדכי גרנביץ', ברשת החברתית פייסבוק מרדכי גרנביץ', סרטונים בערוץ היוטיוב מרדכי גרנביץ', באתר ספוטיפיי ספר האהבה והשיגעון של גרנביץ' באתר הדסטארט יוסף ארנפלד, ספר נשמות התוהו, באתר ערוץ 7 האלבום של גרנביץ' באתר הדסטארט "ימין שמאל, דת מדינה", ראיון במקור ראשון ריקי רט, בלי להחזיר בתשובה: וילה יהודית בהרצליה פיתוח, באתר nrg‏, 6 בפברואר 2016 שמרית שקד, המתנחל מהרצליה פיתוח, באתר ynet, 5 במרץ 2016 קוביס, מרדכי גרנביץ' בסינגל אופטימי וישיר: שוב, באתר ערוץ 7, י"ג בתמוז תשע"ה, 30 ביוני 2015 מרדכי גרנביץ' באלבום הבכורה, באתר ערוץ 7, ז' בחשון תשע"ו, 20 באוקטובר 2015 יוני קמפינסקי, הצמד שלא תצליחו לתייג ולקטלג, באתר ערוץ 7, ט"ו בכסלו תשע"ח, 3 בדצמבר 2017 כתבה על מרדכי גרנביץ' בערוץ הידברות עידו שטיינר, ריקוד כזה שבשבילו כדאי לחיות, באתר ערוץ 7, י"ח בתמוז תש"פ, 10 ביולי 2020 איל כהן מארח את גרנביץ' באלבום שלו, אתר כיכר השבת ארכיון כתבות על מרדכי גרנביץ' באתר כיפה ארכיון כתבות על מרדכי גרנביץ' באתר חסידי ניוז כיכר השבת, ‏המסע המרתק של מרדכי גרנביץ' דרך המילים והגיטרה, באתר כיכר השבת, 7 בינואר 2023 אריאל פייגלין, ואז הוא אמר לי: "לא חשבתי מעולם שלרבי נחמן יש מה למכור", באתר ערוץ 7, י"ז בסיון תשפ"ג, 6 ביוני 2023 יואב שורק בטור על הספר "יחיד" | השילוח, גיליון 36, אדר שני תשפ"ד, מרץ 2024 עמוד הפרויקט